钦定古今图书集成/明伦汇编/官常典/第492卷 > 郭虔瓘
## 钦定古今图书集成/明伦汇编/官常典/第492卷 > 郭虔瓘

按《唐书》本传：“虔瓘，齐州历城人。开元初，录军阀，迁累
右骁卫将军，兼北廷都护、金山道副大总管。明年，突
厥默啜子同俄特勒围北廷，虔瓘饬垒自守，同俄单
骑驰城下，勇士狙道左，突斩之，卤亡，酋长相率丐降，
请悉军中所资赎同俄死，闻已斩，举军恸哭去。虔瓘
以功授冠军大将军、安西副大都护，卦潞国公。建募”
关中兵万人击馀寇，遂前功。有诏募士，给公乘，在所
续食。将作大匠韦凑上言：“汉徙豪族以实关中，今畿
辅户口逋耗，异时戎卤入盗，丁壮悉行。不宜更募骁
勇以空京甸，资荒服万人。所过递驮熟饔，亘六千里，
州县安所供亿？秦陇以西，多沙碛，少居人，若何而济？
纵有克获，其补几何？傥稽天诛，则诿大事不省。”既而
虔瓘果不见卤。还迁凉州刺史、河西节度大使，进右
威卫大将军。四年，奏家奴八人有战功，求为游击将
军。宰相劾其恃功乱纲纪，不可听，罢之。陕王为安西
都护，诏虔瓘为副。虔瓘与安抚招慰。十姓可汗使阿
史那献数持异交，诉诸朝，元宗遣左卫中郎将王惠
赍诏书谕解曰：“朕闻师克在和不在众。以虔瓘献宿
将，当舍嫌窒隙，戮力国家。自开西镇，列诸军，戍有定
区，军有常额。卿等所统，蕃汉杂之，在乎善用，何必加
募。或云突骑施围石城，献所致也；葛逻禄称兵，虔瓘
所沮也。大将不协，小人以逞，何功可图！昔相如能诎
廉颇，寇恂不吝贾复，宜各旷然，终承朕命。今赐帛二
千段及佗珍器，俾谅朕意。”虔瓘奉诏。久之，卒军中。以
张孝嵩为安西副都护。孝嵩伟姿貌，及进士第，而慷
慨好兵，在安西，劝田训士，府库盈饶。徙太原尹，卒。以
黄门侍郎杜暹代。